«Civita» har flere betydninger.

**Civita** er en norsk borgerlig og liberal tankesmie. Civita ledes av tidligere Høyre-statsråd Kristin Clemet. Tankesmien ble stiftet 2003. Styreleder i Civita er Anniken Hauglie. Hun er viseadministrerende direktør i NHO.

Formål
------

Ifølge Civitas egen formålsbeskrivelse skal organisasjonen «[arbeide] for økt kunnskap og oppslutning om liberale verdier, institusjoner og løsninger, for å fremme en samfunnsutvikling basert på respekt for individets frihet og personlige ansvar. Civita skal realisere sitt formål gjennom utredninger og analyser, deltakelse i samfunnsdebatten, skolering, møter og seminarer.»

Virke
-----

Civita gjennomfører årlige seminarer i Oslo, og med jevne mellomrom også i Bergen og Trondheim. Oscarsborg-, Flesland- og Værnesseminaret er møteplasser som når ut til ideologisk interesserte unge mennesker fra politikk og samfunnsliv. Seminarene er idédebatt og dialog med anerkjente foredrag og gruppediskusjoner. Civita-akademiet og Civita-skolen arrangeres årlig. Der bidrar forskere og politikere fra Norge og utlandet til å belyse temaer i politisk ideologi og filosofi.

Civita utgir også bøker, rapporter og notater.

Civita ble etablert i 2003 og fikk kontorer i Akersgata 36 i februar 2004.

Personer tilknyttet Civita
--------------------------

Kristin Clemet (leder), Marius Doksheim (fagsjef), Therese Thomassen (kommunikasjonssjef), Lars Kolbeinstveit - Filosof og rådgiver, Eirik Løkke - Rådgiver, Bård Larsen - Historiker, Mathilde Fasting - Siviløkonom og idéhistoriker, Torkel Brekke - Professor i religionshistorie, Lars Fr. H. Svendsen, Øystein Olsen - Tidligere sentralbansjef.

Styret
------

Styrets leder er i 2021 investor i Sundt AS og tidligere styreformann for Oslo Børs Leiv Askvig.

Øvrige medlemmer av styret til Civita er:

* Administrerende direktør og investor Benedicte Elisabeth Bakke Agerup
* Høyre-medlem Espen Søilen
* Milliardær og investor Kim Wahl
* Høyre-medlem og tidligere statsråd Thorhild Widvey
* NHO-direktør Gjermund Løyning

I mars 2021 trakk daværende styremedlem Ragnhild Astrup Tschudi seg fra styret da det ble kjent i Dagens Næringsliv at familien hennes har skjult milliardformue i utlandet fra norske skattemyndigheter gjennom flere generasjoner.

Kjente aksjonærer i Civita
--------------------------

Aksjeselskapet Civita er non-profit og gikk med et underskudd på 9,8 millioner i 2012. Aksjonærer spenner fra ulike selskaper innen shipping, investering, holding og rederier, samt en rekke arbeidsgiverforeninger.

De største aksjonærene inkluderer blant annet:

* Næringslivets Hovedorganisasjon - 17 %
* Liberalt forskningsinstitutt - 15 %
* Norges Rederiforbund - 12 %
* Ferd Holding - 9 %

Øvrige aksjonærer involverer blant annet Jens Ulltveit-Moe (gjennom Umoe AS), Hovedorganisasjonen Virke, Leif Höegh & Co, Jotun AS, Höegh Autoliners, Carl Otto Løvenskiold (1953) (gjennom Løvenskiold–Vækerø), Stein Erik Hagen (gjennom Canica), Christen Sveaas (gjennom Kistefos AS).

Referanser
----------

1. ↑   w2.brreg.no[Hentet fra Wikidata]
2. ↑   Enhetsregisteret[Hentet fra Wikidata]
3. ↑  Fjeldstad, Ulla Christensen (6. juli 2021). «Civita». *Store norske leksikon*. Besøkt 20. august 2021.
4. ↑  «Kristin Clemet». *Civita*. Besøkt 31. mars 2024.
5. ↑  «Om Civita». *Civita*. Besøkt 20. august 2021.
6. ↑  Oscarsborg-
7. ↑  Flesland-
8. ↑  Værnesseminaret
9. ↑  Civita-akademiet
10. ↑  «Leiv Askvig». *SKAGEN Fondene* **(norsk)**. Besøkt 20. august 2021.
11. ↑  «Civita - den liberale tankesmien - Oslo - Roller og kunngjøringer». *proff.no*. Besøkt 20. august 2021.
12. ↑  «Benedicte Bakke Agerup». *Civita*. Arkivert fra originalen 20. august 2021. Besøkt 20. august 2021.
13. ↑  «Espen Søilen». *Høyre*. Besøkt 20. august 2021.
14. ↑  «Kim Wahl | Kapital». *kapital.no* **(norsk)**. Besøkt 20. august 2021.
15. ↑  «Gjermund Løyning». *www.nho.no* **(norsk)**. Besøkt 20. august 2021.
16. ↑  Skaalmo, Gøran; Ravn, Linn Karen (24. mars 2021). «Wilhelmsen-arving trekker seg fra Civita-styret etter skatteavsløring». *www.dn.no*. Besøkt 21. august 2021.
17. ↑  Ravn, Linn Karen; Skaalmo, Gøran (19. mars 2021). «Wilhelmsen-slekten skjulte milliardformue i utlandet: – Dette kunne det aldri snakkes om». *www.dn.no* **(norsk)**. Besøkt 21. august 2021.
18. ↑  «Roller, aksjonærer og styresammensetning av Civita AS - Regnskapstall». *www.regnskapstall.no*. Besøkt 21. april 2017.

Eksterne lenker
---------------

* (no) Offisielt nettsted Rediger på Wikidata

* (en) Offisielt nettsted Rediger på Wikidata
* (no) Civita på Twitter Rediger på Wikidata

* (no) Civita på Facebook Rediger på Wikidata

* (no) Civita på Instagram Rediger på Wikidata

* (no) Civita på LinkedIn Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |